પાઠ 29
મરણ પછીનું જીવન
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	4, 5, 21, 35

	હેતુ
	શીખવવું કે ઈસુએ મરણ પછીના જીવન વિશે વાત કરી.

	શિક્ષકની તૈયારી
	આજે આનંદ કરો અને ઈશ્વરનો આભાર માનો કે ઈસુ ખ્રિસ્તમાંના વિશ્વાસ દ્વારા તમારી પાસે તારણ અને અનંતજીવન છે. પછી યોહાન 5:21-29, યોહાન 14:1-4 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	યોહાન 5:24
જે મારા શબ્દો સાંભળે છે અને મને મોકલનાર પર વિશ્વાસ કરે છે તેને અનંતજીવન છે.



પાઠની યોજના
પ્રસ્તાવના
મરણ વિશે વાત કરવી સહેલી નથી, પણ સન્ડે સ્કૂલનો પાઠ મરણ થાય ત્યારે ખ્રિસ્તી શિક્ષણ અને રીતરિવાજ બતાવવાની તક આપે છે.
સંભવ છે કે આ પાઠ આપવામાં આવે ત્યારે આસપાસ ક્યાંક અંતિમવિધિ હશે. તેના વિશે વાત કરો. પ્રશ્નો પૂછીને ખ્રિસ્તી અને પરંપરાગત અંતિમવિધિ વચ્ચેનો તફાવત બહાર લાવો. ખ્રિસ્તી અંતિમવિધિમાં દુઃખની સાથે આશા અને આનંદ પણ હોય છે.
પાઠના મુખ્ય મુદ્દાઓ
	1.ચિત્ર 35 બતાવો. આપણી પાસે જોવા માટે બીજું એક દુઃખદ ચિત્ર છે. ચિત્રમાંનો માણસ મૃત્યુ પામ્યો છે. તેનું કુટુંબ ખૂબ દુઃખી છે. એક દિવસ આપણે બધાં મરવાનાં છીએ.
	2.મરણ પામતાં પહેલાં ઈસુએ પોતાના મિત્રોને કહ્યું કે આપણે મરીએ ત્યારે શું થશે. તેમણે આપણને ચિંતા ન કરવા કહ્યું. આપણે પાપ કર્યું છે તેથી ઈસુ મરણ પામ્યા. ચિત્ર 21 અને ચિત્ર 5 બતાવો. આપણે પાપ કર્યું તેથી મરણ જગતમાં આવ્યું. ચિત્ર 4 બતાવો. આદમ અને હવાએ ઈશ્વરની આજ્ઞા તોડી. ઈસુ પાપ દૂર કરવા આવ્યા. જો ઈસુ ખ્રિસ્તે તમારાં પાપ દૂર કર્યાં હોય અને તમને નવી વ્યક્તિ બનાવી હોય, તો તમારે ડરવાની જરૂર નથી. તમે મરશો ત્યારે તમે સ્વર્ગમાં ઈશ્વર સાથે સદાકાળ જીવવા જશો. આને અનંતજીવન કહેવાય છે.
	3.ઈસુએ કહ્યું કે જ્યારે તે સ્વર્ગમાં પોતાના પિતા પાસે પાછા જશે ત્યારે તે આપણા માટે તેમની સાથે રહેવાની જગ્યા તૈયાર કરશે. તે હમણાં એ જ કરી રહ્યા છે.
	4.જ્યારે કોઈ મરણ પામે ત્યારે આપણને દુઃખ થાય છે. હવે આપણે તેમને જોઈ શકતા નથી. આપણે તેમના માટે ખુશ છીએ, કારણ કે જો તેઓ ઈશ્વરને પ્રેમ કરતા હોય તો તેઓ ઈશ્વર સાથે હશે. ખ્રિસ્તીઓ એક દિવસ સ્વર્ગમાં ફરી એકબીજાને મળશે.
	5.કેટલાક લોકો મરણ પામે છે જેઓ પ્રભુ ઈસુને જાણતા નથી કે પ્રેમ કરતા નથી. તેમનું શું થાય છે? ઈસુ કહે છે કે તે તેમનો ન્યાય કરશે. આપણે તેમના ન્યાય પર ભરોસો રાખવો જોઈએ. તે સાચા ન્યાયાધીશ છે.
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે ઈસુ ખ્રિસ્તમાંના વિશ્વાસ દ્વારા જ્યારે આપણે ઈશ્વરના કુટુંબના હોઈએ છીએ ત્યારે આપણી પાસે હમણાં અને આવનાર જગતમાં પુષ્કળ જીવન છે. જો આ સાચું ન હોત તો ઈસુએ આપણને આમ કહ્યું ન હોત.
મુખપાઠની કલમ શીખવો
પાઠ પ્રત્યે આપણો પ્રતિભાવ
બાળકો જે લોકોને ઓળખે છે અને જેમના કુટુંબમાં હમણાં જ મરણ થયું હોય તેમના માટે પ્રાર્થના કરો.
ગયા અઠવાડિયે જેઓ બીમાર હતા તેમની પ્રગતિ વિશે બાળકોને પૂછો. તેમના માટે પ્રાર્થના કરવાનું ચાલુ રાખો.

